
R E F E R A T   D E   A P R O B A R E 
pentru  aprobarea Programului privind obligaţiile şi responsabilităţile care revin instituţiilor publice, agenţilor economici şi cetăţenilor pentru  buna gospodărire 
 a municipiului Brad în anul 2026 şi  a Programului  de măsuri privind

gestionarea deşeurilor în municipiul Brad, în anul 2026
Potrivt prevederilor art. 1 alin. (2) din Ordonanța Guvernului  nr. 21/2002 privind gospodărirea localităţilor urbane şi rurale, cu modificările şi completările ulterioare, ”Asigurarea şi păstrarea curăţeniei şi ordinii pe teritoriul localităţilor, buna gospodărire a acestora şi respectarea normelor de igienă constituie o obligaţie fundamentală a autorităţilor administraţiei publice locale, a instituţiilor publice, a operatorilor economici şi a altor persoane fizice şi juridice.”

Potrivit prevederilor art. 2 alin. (2) din același act normativ, ”Organizarea, derularea şi participarea la activităţile edilitar-gospodăreşti constituie o obligaţie permanentă a consiliilor judeţene, a consiliilor locale şi a primarilor, a autorităţilor şi instituţiilor publice, a operatorilor economici, cu sau fără personalitate juridică, precum şi a celorlalte persoane fizice şi juridice.”
Potrivit prevederilor art. 4 din același act normative, ”În îndeplinirea atribuţiilor ce le revin potrivit prezentei ordonanţe, consiliile judeţene şi consiliile locale, precum şi primarii vor adopta şi vor dispune măsurile ce se impun pentru asigurarea participării persoanelor fizice şi juridice, a instituţiilor publice şi a operatorilor economici, cu sau fără personalitate juridică, la realizarea acţiunilor de înfăptuire şi păstrare a curăţeniei în interiorul localităţilor şi în afara acestora, la efectuarea la timp a activităţilor gospodăreşti.”
Potrivit prevederilor art. 18 alin. (1) din același act normativ, ”Detalierea obligaţiilor şi responsabilităţilor concrete care revin instituţiilor publice, agenţilor economici, celorlalte persoane juridice, precum şi cetăţenilor, potrivit prevederilor prezentei ordonanţe, se face prin hotărâri ale consiliului local, la propunerea primarului”.
Astfel, în scopul asigurării obiectivelor esențiale pentru comunitate constând în furnizarea de servicii publice de calitate către populație, de igienă și confort,  precum și pentru o continuă înfrumusețare a municipiului Brad, se impune aprobarea unui Program cu obligații, responsabilități și măsuri care revin instituțiilor publice, agenților economici și cetățenilor, precum și a unui Program de măsuri privind gestionarea deșeurilor în municipiul Brad, pentru anul 2026.


Aceste programe vizează măsurile necesare pentru protecţia şi conservarea mediului înconjurător, asigurarea curățeniei şi salubrizării localităţii, precum și respectarea normelor igienico – sanitare în instituţii publice, unităţi de cultură şi sport.

Totodată, programele au în vedere repararea şi întreţinerea străzilor, drumurilor și podurilor, a podeţelor, curăţarea şanţurilor, a străzilor, pieţelor și a celorlalte locuri publice, transportul şi prelucrarea deşeurilor, curăţarea faţadelor locuinţelor şi a altor construcţii situate la frontul stradal, tencuirea şi zugrăvirea periodică a acestora, precum și stabilirea sancțiunilor aplicabile în cazul nerespectării măsurilor prevăzute.

Ducerea la îndeplinire a măsurilor prevăzute în aceste programe vor fi urmărite îndeaproape de către personalul din cadrul Serviciului Administrarea Domeniului Public şi Privat, Serviciul Poliţia Locală și Compartimentul Sprijin, Îndrumare și Control Asociații de Proprietari din aparatul de specialitate al Primarului Municipiului Brad.


În contextul celor de mai sus am inițiat prezentul proiect de hotărâre  prin care am propus aprobarea programelor prezentate și îl supun spre dezbatere și aprobare plenului Consiliului Local al Municipiului Brad în forma prezentată.
Invoc în susţinerea propunerii mele prevederile art. 4 din Ordonanţa nr. 2/2001 privind regimul juridic al contravenţiilor, cu modificările şi completările ulterioare, ale art. 1 alin. (2),  art. 2, art. 3, art. 4, art. 8 şi Capitolul III din O.G. nr. 21/2002 privind gospodărirea localităţilor urbane şi rurale, cu modificările şi completările ulterioare, ale art. 62 alin. (1) lit. b) din O.U.G. nr.  92/2021 privind regimul deşeurilor, cu modificările și completările, ale art. 6, art. 31 şi art. 70 din O.U.G. nr. 195/2005 privind protecţia mediului, actualizată, ale art. 129 alin. (2) lit. c), alin. (7) lit. s) din O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

